मेरे पड़ोस में एक पहलवान रहता है-रामू पहलवान हड्डी विशेषज्ञ। जवानी में दूसरों की हड्डियाँ तोड़ने के लिए प्रसिद्ध था। आजकल हड्डियाँ जोड़ने का काम करता है। उसने अपने इस बार के संकल्प-पत्र में लिखा है कि जब भी मैं रात को माईकल जैक्सन का गाना गाऊँगा, उस रात वो मेरी एक हड्डी ज़रूर तोड़ा करेगा। बस उसी भीष्म-प्रतिज्ञा से प्रभावित होकर मैंने यह संकल्प लिया कि कुछ भी हो जाए, रात को माईक्ल जैक्सन का गाना नहीं गाऊँगा।